hu hu hu hu hu hu hu hu hu hu hu hu hu hu hu hu hu hu hu hu hu ca hu hu it hu el hu ca hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt it hu it hu ro hu hu ro ro ro hu hu hu hu hu hu hu hu hu hu hu hu hu
Giurgiu (magyarul: Gyurgyevó) Románia egyik megyéje. Székhelye Giurgiu (Gyurgyevó).
A Wikimédia Commons tartalmaz Giurgiu megye témájú médiaállományokat.
A megye Románia déli részén, a Román-alföldön helyezkedik el, a Duna alsó szakasza mentén. Szomszédos megyék: keleten Călărași megye, nyugaton Teleorman megye, északnyugaton Ilfov megye és Argeș megye, északon Dâmbovița megye. Délen 72 kilométeres hosszúságban a Duna határolja, amely egyben a bolgár országhatár is. Területe 3526 négyzetkilométer.[1] A Duna mellett legfontosabb folyója az Argeș, amelynek hossza a megye területén 113 kilométer, mellékfolyói a megyében a Neajlov és a Sabar. A megye legmagasabb pontja (142 méter) északnyugaton, Vânătorii Mici községben található.[2]
Az éghajlat mérsékelt kontinentális. Az éves átlaghőmérséklet 11,1-11,3 C. A legmagasabb hőmérsékletet (42,8 C) Giurgiuban mérték 1896. augusztus 7-ém, a legalacsonyabbat (-30,2 C) pedig ugyanott 1954. február 6-án és Ghimpati-ban 1942. január 24-én. [2]
Az 1930 és 2011 közötti népszámlálások során az alábbi lakosságszámokat jegyezték fel:[3]
2002-ben 297 859 lakosa volt, a népsűrűség 84 fő/km². A lakosság többsége román (96%), a legnagyobb kisebbség a cigány (3,5%). 76 magyar is lakott itt.[3]
A 2011-es népszámláláskor 281 422 lakosának 88,3%-a román, 5,4%-a roma volt. 59 fő magyarnak, 52 fő töröknek vallotta magát.[4]
A megyének két nagy ipari zónája van, egy Giurgiu, egy pedig Bolintin Deal közelében. A legfontosabb ágazat a mezőgazdaság, amely a lakosság mintegy 50%-ának ad munkát. Jellemző iparágak: élelmiszeripar, kőolaj- és földgáz kitermelése, textil- és ruhaipar. Giurgiu város az ország egyik legfontosabb dunai kikötője.[5]
Giurgiu megyében 1 municípium, 2 város, 51 község és 169 falu van.[2]
Adunații-Copăceni, Băneasa, Bolintin-Deal, Bucșani, Bulbucata, Buturugeni, Călugăreni, Clejani, Colibași, Comana, Cosoba, Crevedia Mare, Crevedia Mare, Daia, Florești-Stoenești, Frătești, Găiseni, Găujani, Ghimpați, Gogoșari, Gostinari, Gostinu, Grădinari, Greaca, Herăști, Hotarele, Iepurești, Izvoarele, Joița, Letca Nouă, Malu, Mârșa, Mihai Bravu, Ogrezeni, Oinacu, Prundu, Putineiu, Răsuceni, Roata de Jos, Săbăreni, Schitu, Singureni, Slobozia, Stănești, Stoenești, Toporu, Ulmi, Valea Dragului, Vânătorii Mici, Vărăști, Vedea
↑ Date geografice. cniptgiurgiu.ro (Hozzáférés: 2021. feb. 24.) arch
↑ a b c Schema cu riscurile teritoriale din zona de competenta. www.isugiurgiu.ro. Inspectoratul pentru Situatii de Urgenta al Judetului Giurgiu (Hozzáférés: 2021. feb. 24.)
↑ a b 1. Populatia dupa etnie la recensamantele din perioada 1930-2011 - Judete. www.recensamantromania.ro (Hozzáférés: 2021. feb. 24.)
↑ Recensământul populației și locuitorilor 2011, Rezultate definitive: Tab8. Populaţia stabilă după etnie – judeţe, municipii, oraşe, comune. INS [Nemzeti Statisztikai Hivatal, végleges adatok]. (Hozzáférés: 2013. július 10.)
↑ Judetul Giurgiu. www.adrmuntenia.ro (Hozzáférés: 2021. feb. 24.)
A lap eredeti címe: „https://hu.wikipedia.org/w/index.php?title=Giurgiu_megye&oldid=24072374”
Utoljára szerkesztve 2021. július 30., 08:58-kor
A lap utolsó módosítása: 2021. július 30., 08:58
A lap szövege CC BY-SA 3.0 alatt érhető el, ha nincs külön jelölve.